Formulár k prípravným trhovým konzultáciám na predmet zákazky

Projekt „Automatizovaný systém odhaľovania porušení pravidiel cestnej premávky“

1. Všeobecné informácie o hospodárskom subjekte

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Účastník týmto dáva súhlas na vyhotovenie a spracovanie video a audio záznamov z prípravných trhových konzultácií  Dátum a podpis |  |

1. **Predbežná trhová konzultácia – otázky**

Verejný obstarávateľ Ministerstvo vnútra Slovenskej republiky pripravuje verejné obstarávanie na predmet projekt „Automatizovaný systém odhaľovania porušení pravidiel cestnej premávky“.

Verejný obstarávateľ chce práve využitím prípravných trhových konzultácií (ďalej ako „**PTK**“) prispieť k vyššej transparentnosti nákupov, podporiť hospodársku súťaž a informovať hospodárske subjekty o plánovanom verejnom obstarávaní. Realizácia prípravných trhových konzultácií v súlade s § 25 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „zákon o verejnom obstarávaní“) umožňuje verejnému obstarávateľovi

* získanie odborného názoru,
* identifikovať, čo ponúka trh a čo predstavuje prípadnú alternatívu predstavám verejného obstarávateľa o predmete zákazky,
* zadefinovanie vhodných a relevantných podmienok účasti vo vzťahu k predmetu zákazky a obchodných podmienok, ktoré umožnia podanie ponuky všetkým vhodným dodávateľom,
* spracovať predmet zákazky v zmysle § 42 zákona o verejnom obstarávaní jednoznačne, úplne a nestranne,
* identifikovať vhodný postup verejného obstarávania v nadväznosti k predmetu zákazky.

**Otázky, na ktoré by verejný obstarávateľ chcel získať odpovede**

|  |  |
| --- | --- |
| 148 | Cestný rýchlomer (min. dva jazdné pruhy obojsmerne - 1/1) |
| 36 | Cestný rýchlomer (min. štyri jazdné pruhy obojsmerne - 2/2) |
| 13 | Cestné úsekové meradlo rýchlosti (min. dva jazdné pruhy obojsmerne - 1/1) |
| 5 | Cestné úsekové meradlo rýchlosti (min. štyri jazdné pruhy obojsmerne - 2/2) |
| 26 | Analytická kamera - prejazd na červenú (rozsah dokumentovania min. 2 jazdné pruhy) |
| 4 | Analytická kamera - prejazd na červenú (rozsah dokumentovania min. 3 jazdné pruhy) |
| 29 | Cestný rýchlomer s detekciou prejazdu na červenú (rozsah dokumentovania min. 2 jazdné pruhy) |
| 18 | Analytická kamera - nerešpektovanie STOP (rozsah dokumentovania min. 1 jazdný pruh) |
| *90* | *Zdroj energie pre cestné rýchlomery a analytické kamery (batéria)* |
|  | Vytvorenie transakčného modulu automatického spracovania evidencie porušení pravidiel cestnej premávky, ktorý zabezpečí automatizované spracovanie incidentu, prenos dôkazu do existujúceho systému rezortu vnútra a iniciuje spustenie procesu správneho konania. Transakčný systém automaticky archivuje záznamy a eliminuje manipuláciu s dátami a dôkazmi. |

1. Mali by ste záujem, resp. vedeli by ste predložiť kvalifikovanú ponuku na dodanie
2. Je možné na základe dokumentu Príloha č. 2 Návrh opisu predmetu zákazky pre technické zariadenia a transakčný modul predložiť ponuku v rámci verejného obstarávania a predložiť relevantnú cenovú ponuku?

* áno
* nie

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku (aké iné informácie / dokumenty príp. potrebuje hospodársky subjekt vedieť a poznať?).

1. Identifikovali ste nejakú časť alebo informáciu v podkladoch, ktorá by vám bezdôvodne bránila v účasti alebo túto časť neprimerane sťažila ? Ak áno, uveďte, ktorá časť to je a ako ju navrhujete upraviť.
2. Vedeli by ste plniť (poskytnúť) predmet zákazky vo Vami označených častiach zákazky sami, alebo by ste museli / preferovali využitie subdodávateľa/ov?

**Súčasťou predmetu zákazky bude aj dodanie cestných úsekových meradiel rýchlosti podľa bodu 1.2. písm. c) prílohy č. 34 k vyhláške č. 161/2019 Z. z. „cestné úsekové meradlo rýchlosti, ktoré meria priemernú úsekovú rýchlosť vozidla na základe merania času prejazdu meracím úsekom známej dĺžky“. Nižšie uvedené otázky smerujú práve k tomuto určenému meradlu.**

1. Aké sú Vaše doterajšie skúsenosti (popíšte Vaše referencie) s cestnými úsekovými meradlami rýchlosti? Zamerajte sa predovšetkým na počet inštalácií, počet dodaných kusov bez inštalácie a počet kusov, pri ktorých vykonávate servis za uplynulých päť rokov.
2. Popíšte technickú funkčnosť cestného úsekového meradla rýchlosti, so zameraním sa predovšetkým na základnú zostavu technických komponentov systému, IT aj fyzickú bezpečnosť systému, prenos informácií medzi detekčnými kamerami a do centra (Transakčný modul), požiadavky na lokalitu umiestnenia meradla, spôsob inštalácie, vyžadované elektrické napájanie jednotlivých komponentov meradla a pod.
3. Disponuje hospodársky subjekt pre cestné úsekové meradlo rýchlosti (ako určené meradlo) certifikátom typu meradla v súlade so zákonom č. 157/2018 Z. z.? Ak nie, disponuje subjekt iným obdobným dokladom o splnení technických, metrologických a konštrukčných podmienok podľa obdobnej právnej normy platnej v inej krajine/krajinách (ak áno, v ktorých krajinách)?
4. Aký je spôsob prepojenia dvoch (viacerých) komponentov systému úsekového merania – detekčných kamier? Ponúka riešenie aj bezkáblové prepojenia detekčných kamier? Ak áno, ako je zaistená bezpečnosť prenosu údajov?
5. Aký je maximálny počet detegovaných jazdných pruhov v jednom smere jazdy (aký je maximálny rozsah merania) pre jednu detekčnú kameru cestného úsekového meradla rýchlosti?
6. Ponúka riešenie úsekového meradla aj simultánne detegovanie vozidiel v oboch smeroch jazdy? Ak áno, aký je maximálny počet detegovaných jazdných pruhov pre každý smer jazdy za jedno zariadenie (maximálny rozsah merania)?
7. Koľko detekčných kamier úsekového merania je potrebných v prípade detegovania vozidiel obojsmernej cesty s dvoma jazdnými pruhmi v každom smere (2+2) – v prípade cesty bez potreby riešenia križovania s inými cestami.
8. Koľko detekčných kamier úsekového merania je potrebných v prípade detegovania vozidiel obojsmernej cesty s jedným jazdným pruhom v každom smere (1+1) – v prípade cesty bez potreby riešenia križovania s inými cestami.
9. Aký je celkový procesný model riešenia (počet zariadení, ich prepojenie, softvérové riešenie detegovania vozidla, ktoré odbočilo alebo sa pripojilo) pokrytia úseku detekčnými kamerami úsekového meradla pri križovaní ciest a potrebe riešenia aj týchto pripojení/odbočení ciest? Je úsekové meradlo úradne certifikované aj na riešenie takýchto križovatiek?
10. Aká je minimálna a maximálna dĺžka detegovaného úseku?

*Vysvetlenie k nižšie uvedeným otázkam - verejný obstarávateľ predpokladá umiestnenie detekčných kamier spolu s príslušenstvom na existujúce nosiče (stĺp elektrického vedenia alebo nosič s elektrickým zariadením - napr. verejné osvetlenie), pre ktoré platí maximálne dodatočné zaťaženie do 25 kg pre jedno miesto osadenia max. dva pruhy, do 40 kg osadenia max. 4 pruhy (jeden nosič - stĺp) vrátane všetkého potrebného príslušenstva (bez batérie). Z uvedeného dôvodu potrebuje verejný obstarávateľ poznať technické parametre pre všetky komponenty, ktoré je potrebné osadiť na jeden nosič pre správne fungovanie celého úsekového meradla.*

1. Je nevyhnutné pre činnosť úsekového meradla inštalovať okrem komponentov na nosičoch (najmä detekčná kamera, prísvit, na vstupe a výstupe z úseku) aj určitý komponent (na komunikáciu) medzi nimi? Ak áno, je potrebné jeho inštalovanie na zemi alebo vo výške na nosiči (za splnenia vyššie uvedených predpokladov maximálneho zaťaženia)?
2. Pri potrebe osadenia viacerých detekčných kamier úsekového meradla na dokumentovanie viacerých jazdných pruhov na ceste v rovnakom mieste je možné kameru inštalovať na rovnaký nosič? Aké sú požiadavky na nosič, ak by sa jednalo o existujúci kovový stĺp verejného osvetlenia alebo betónový nosič elektrického vedenia?
3. Môžu byť detekčné kamery inštalované na stĺpoch elektrického vedenia? Bude mať vedenie elektrického prúdu vplyv na správne fungovanie detekčných kamier (napr. interferencie a pod.)?
4. Môžu byť nosiče detekčných kamier úsekového meradla osadené 4 metre od okraja snímaného priestoru za predpokladu, že požadovaný snímaný rozsah sú dva jazdné pruhy (šírka jedného pruhu cca 3,5 m), resp. Aký je maximálny kolmý odstup od krajnice cesty daného meraného úseku?
5. Aký je maximálny možný dosah kamery, resp. aký je najvzdialenejší bod (v metroch), v ktorom ešte zariadenie dokáže certifikovane detegovať porušenia?
6. Ak riešenie úsekového meradla neponúka možnosť obojsmernej detekcie, predpokladá verejný obstarávateľ správne, že v prípade obojsmernej cesty s jedným jazdným pruhom v každom smere (1+1) je možné na jeden stĺp osadiť obe detekčné kamery (pre odjazd a pre príjazd)?
7. Aká je maximálna hmotnosť jednej sady komponentov úsekového meradla spolu s potrebným príslušenstvom, ktoré má byť umiestnené na jednom nosiči? Jedná sa o kompaktné riešenie zložené z jedného komponentu obsahujúce všetky časti zariadenia (all in one)? Popíšte hmotnosť každého komponentu (napr. káble, skrutky, držiaky, infra prísvit, modem, ochranné sklo).
8. Aké sú rozmery jednej sady komponentov systému úsekového meradla, ktoré je potrebné osadiť na jeden stĺp? Popíšte rozmery každého komponentu.
9. Aká je priemerná spotreba elektrickej energie (vo wattoch) všetkých komponenty úsekového meradla potrebných na dokumentovanie dvoch jazdných pruhov v obojsmernej premávke (1+1)? Je rozdielna spotreba elektrickej energie ak sa jedná o úvodné alebo koncové kamery?
10. Aký je presný výstupný formát merania úsekovým meradlom, ktoré údaje sú zobrazené priamo v obrazovom zázname (iba ak sú zobrazené nad rámec údajov podľa prílohy č. 34 k vyhláške č. 161/2019 Z. z.) a ktoré sú pridané ako meta dáta k obrazovému záznamu?
11. Aký je odporúčaný počet fotografií úsekového meradla pre vyhodnotenie prejazdu ako porušenia pravidiel?
12. Aká je veľkosť v MB celého záznamu úsekového meradla v prípade, ak je zistené porušenie pravidiel?
13. Aká je veľkosť v MB záznamu v prípade nezistenia porušenia, teda len prejazdu?
14. Ktorá/é detekčná/é kamera/y (pri štandardnej zostave min. dvoch detekčných kamier) úsekového meradla zasiela/jú do centra požadované dáta o prejazde (z koncovej, z prvej alebo oboch/viacerých kamier)?
15. Akým spôsobom deklaruje hospodársky subjekt hodnovernosť dôkazného materiálu, t. j. že nedošlo k zásahu, úprave dôkazu vyhotoveným úsekovým meradlom (špecifikovať napr. elektronické podpisy, pečiatky)?
16. Aký systém šifrovania pri odosielaní údajov systém používa úsekové meradlo? Je zabezpečené šifrovanie odosielaných údajov do transakčného modulu? Aký je štandard (typ) šifrovania, resp. ktoré šifrovacie mechanizmy sa používajú pri odosielaní údajov zo systému úsekového merania?
17. Akým spôsobom je vykonávaná synchronizácia času pri použití úsekového meradla? Ako zaručujete synchronizáciu času? Aký je procesný postup pri zmene času (letný – zimný)?
18. Ako zabezpečuje hospodársky subjekt presnosť času vchádzania a vychádzania z  lokality monitorovanej úsekovým meradlom? Aké je minimálne rozlíšenie identifikovaného presného času prejazdu lokality (v mili/mikrosekundách)?
19. Je pri inštalácii úsekového meradla potrebný zásah do profilu vozovky (napr. zafrézovanie príjazdových senzorov)? Ak áno, špecifikujte štandardný spôsob a mieru zásahu.
20. Je pre správne fungovanie úsekového meradla potrebné na vozovku (nie do profilu vozovky) fyzicky zakresliť referenčnú čiaru? Ak áno, aké sú jej parametre (minimálna, resp. optimálna šírka, dĺžka, farba a pod.)?
21. Ako reaguje úsekové meradlo pri výpadku signálu? Ak ukladá dáta do interného úložiska, aká je jeho veľkosť (aj v bytoch aj predpoklad v prepočte na počet zálohovaných záznamov)?
22. Aký je procesný model správania sa úsekového meradla po výpadku elektriny? Má interný záložný zdroj energie? Ak áno, akú má kapacitu (v ampér hodinách, ako aj v odhadovanom čase dostupnosti činnosti systému)?
23. Ako je umožnené prijímanie údajov zo systémov líniového riadenia premávky, resp. akým spôsobom je zabezpečená možnosť integrácie technického zariadenia alebo iného obslužného systému na systém zmien v pravidlách cestnej premávky (najmä najvyššej dovolenej rýchlosti jazdy) vykonávané správcami komunikácie (iné systémy mimo Ministerstva vnútra SR)?
24. Uveďte ďalšie informácie, ktoré sú podľa Vás dôležité pre verejné obstarávanie, prípadne odporúčania.
25. Máte doplňujúce otázky, na ktoré by ste sa chceli v rámci prípravných trhových konzultácií spýtať?